cyanic-selkie/wikianc huggingface dataset:
Boulevard Prince-Henri (Stad Lëtzebuerg)
D'Strooss ass beim Schleefe vun der Festung ugeluecht ginn. Se krut 1877 hiren Numm als Undenken un de Henri vun Oranien-Nassau (Prënz Hari), deen nom Doud vu sengem Papp, dem Kinnek Wëllem II. vun Holland, 1850 vu sengem Brudder Wëllem III. zum prince-lieutenant vum Groussherzogtum Lëtzebuerg ernannt gouf.
Um Boulevard stinn nëmmen op der lénkser (ongerueder) Säit Haiser, op der aner Säit ass op der ganzer Längt de Stater Park; d'Strooss kräizt ë. a. d'Avenue Amélie vis-à-vis vun där am Park eng Statu vun der Amalia vu Sachsen-Weimar-Eisenach, der Fra vum Prënz Hari steet.
Lycée Edward-Steichen
Geschicht
De Bau huet ronn 75 Milliounen Euro kascht.
Formatiounen
De Lycée bitt nieft den nationale Programmer (Enseignement secondaire classique, Enseignement secondaire général, Préparatoire, Formatioun professionnelle) och eng Däitsch an eng Franséisch Sektioun un.
An der europäescher Schoul gëtt follgend Offer ugebueden :
Menzel 2
Menzel 2 oder Henize 2-150, ofgekierzt Mz 2 resp. Hen 2-150, ass e planetareschen Niwwel am Stärebild Norma. Den Niwwel gouf 1922 vum Donald Howard Menzel op Fotoe vum Bruce-24-Inch-Teleskop um Boyden Observatoire enger Baussestatioun vum Harvard-College-Observatoire zu Arequipa am Peru entdeckt, a vum Karl Gordon Henize 1967 katalogiséiert.
Theisen
Theisen ass e Familljennumm.
En ass eng flektéiert Form vun Theis, dat eng Kuerzform vum Patronym Mattheis, respektiv Matthäus ass.
Am Joer 1880 hunn zu Lëtzebuerg 616 Leit sou geheescht, 1930 waren et der 693 an 1981 hirer 648.
Leit mat deem Numm sinn oder waren:
Jean Massard (Graveur)
De Jean Baptiste Raphaël Urbain Massard sen., gebuer den 22. August 1740 zu Bellême an der Normandie a gestuerwen de 16. Mäerz 1822 zu Paräis, war e franséische Graveur.
Donald Howard Menzel
Den Donald Howard Menzel, gebuer den 11. Abrëll 1901 zu Florence, Colorado a gestuerwen de 14. Dezember 1976 zu Boston, Massachusetts war en amerikaneschen Astronom.
De Menzel hat op der University of Denver studéiert a krut säi Ph.D. uschléissend op der Princeton Universitéit. Hien huet bis 1932 um Lick-Observatoire geschafft a krut duerno eng Plaz op der Harvard Universitéit. Vun 1954 bis 1956 war hie President vun der American Astronomical Society.
De Menzel hat am Ufank um Gebitt vun der Sonnefuerschung geschafft, hat sech awer spéider fir d'Gasniwwelen entscheet. 1922 entdeckt hien déi spéider no him genannt Planetaresch Niwwelen Menzel 1, Menzel 2 a Menzel 3. D'grondleeënd Prinzipie vu Planetareschen Niwwele formuléiert hien zesumme mam Lawrence Aller an dem James G. Baker.
Geschriwwen hat hien ë. a. A Field Guide to the Stars and Planets, Deel vu Peterson Field Guides. Nieft senger wëssenschaftlecher Aarbecht hat de Menzel och zu deenen Astronome gehéiert, déi Berichter iwwer méiglech UFO-Observatiounen ëmmer nees hannerfrot huet. Hien huet sech an dräi Bicher mat der Problematik beschäftegt: Flying Saucers (1953), The World Of Flying Saucers: A Scientific Examination of a Major Myth of the Space Age (1963) an The UFO Enigma: The Definitive Explanation of the UFO Phenomenon (1977). De Menzel erkläert 1968 virum U.S. House Committee on Science and Astronautics, all UFO-Observatioune sinn duerch natierlech Phenonemer z'erklären.
1976 krut hien de Jules-Janssen-Präis. Nom Menzel gouf den Asteroid (1967) Menzel an de Moundkrater Menzel genannt.
Michelin
Michelin ass eng franséisch Firma mat Sëtz zu Clermont-Ferrand an der Auvergne. Si féiert weltwäit an der Pneueproduktioun.
Hir Produkter si fir all Typ vu Gefierer geduecht: Autoen, Camionen, Zweerieder, Fligeren, Déifbau a landwirtschaftlech Maschinnen. Et ass eng multinational Firma déi vum CAC 40 opgezielt ass, déi industriell a 17 Länner etabléiert ass an 125.400 Leit beschäftegt.
Chavigny (Meurthe-et-Moselle)
Chavigny ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Émile Conzemius
Den Émile Jean Nicolas Michel Conzemius, gebuer de 15. September 1876 zu Déifferdeng, a gestuerwen den 2. Oktober 1949 zu Schaerbeek, war en Dokter, deen am Belsche Kongo gelieft a geschafft huet. Zesumme mat senger Fra Anna de Meester huet hie fir d'Rout Kräiz am Kongo geschafft. Säi Papp war de Jean Conzemius.
Heinrich Schiff
Den Heinrich Schiff, gebuer den 18. November 1951 zu Gmunden a gestuerwen den 23. Dezember 2016 zu Wien, war en éisträicheschen Cellist an Dirigent.
Den Heinrich Schiff kënnt aus enger Musekerfamill, seng Elteren den Helmut Schiff an d'Helga Riemann ware Komponisten. Hien huet mat sechs Joer ugefaange Piano a mat 10 Joer Cello ze léieren.
Als Cellist huet hie mat Dirigente wéi Claudio Abbado, Sergiu Celibidache, Colin Davis, Christoph von Dohnányi, Nikolaus Harnoncourt, Zubin Mehta, Giuseppe Sinopoli a Franz Welser-Möst geschafft. De Pianist a Komponist Friedrich Gulda huet fir hien e Konzert für Violoncello und Blasorchester geschriwwen.
Émile Conzemius
Liewen
Den Émile Conzemius huet 1906 op der Université libre de Bruxelles säin Dokter an der Medezin kritt. Nodeems hien an der Géigend vun Arel praktizéiert hat, huet hie sech 1911 an den Déngscht vum Belsche Kongo gestalt an hat an der Provënz Katanga de Grad vum Dokter vun der 2. an 1. Klass. Vun 1924 bis zum Enn vu senger Zäit am Kongo 1937 stoung hien am Déngscht vum Kongoleesesche Roude Kräiz.
Als éischten Dokter a Chef de service vum Roude Kräiz vum Kongo huet hien an der ländlecher Regioun Pawa Spideeler, Dispensairen an Haiser fir d'Personal gebaut. Vun 1927 un huet hien och déi éischt isoléiert Dierfer fir déi Leprakrank gebaut an huet Patiente mat Tubekulos gehandelt. 1928 huet hien den éischte Poste vum Roude Kräiz zu Pawa opgemaach.
Seng Fra Anna de Meester, eng hollännesch Hiewan, huet esou wuel an de Strukture vum Roude Kräiz ewéi an de kongoleeseschen Dierfer Leit als Hëllefshiewan ausgebilt. Zesummen huet hien a seng Fra d'lokal Bevëlkerung ausgebilt fir an de verschiddene Poste vum Roude Kräiz ze schaffen.
Den Émile Conzemius war Member vun der Société belge de Médecine tropicale. Hei huet hien och eng Rei Artikele iwwer Tropemedezin a Lepra verëffentlecht.
Fonck
Fonck ass e Familljennumm, deen op de Fonken zeréckzeféieren ass, deemno als Beruffsbezeechnung vun engem Schmadd, dee Fonke schléit, oder awer op e liefhafte Mënsch.
Zu Lëtzebuerg hunn am Joer 1881 181 Leit sou geheescht, 1930 waren et der 265 an am Joer 1980 gouf et do 264 Leit mat deem Numm.
Follgend Persounen heesche sou, resp. hu sou geheescht:
Minière Cockerill
Minière Cockerill ass den haut méi geleefegen Numm vun der fréierer Minière Kazebierg ("Katzenberg") am Ellergronn zu Esch-Uelzecht, wou zulescht, bis an d'1970er Joren, d'Cockerill-Ougrée Minett ofgebaut huet.
Et ass déi eenzeg Minettsminière zu Lëtzebuerg, déi duerch e Pëtz z'erreeche war.
Geschicht
D'Minière gouf tëscht 1881 an 1943 vun de Bridder Collart exploitéiert, déi eng Konzessioun vun iwwer 28 ha haten.
An der Zäit vum Zweete Weltkrich huet den däitsche Besatzer se an d'Gewerkschaft Lützelburg integréiert. Nom Krich huet d'Firma John Cockerill se iwwerholl a weider bedriwwen, bis se 1967 zougemaach gouf.
1986 gouf de Staat Proprietär vun der Mine. E Veräin, d'Entente Mine Cockerill, dee sech aus fréiere Grouwenaarbechter zesummesetzt, huet an de Joren duerno den Terrain an d'Fassong bruecht an déi verschidde Gebaier renovéiert.
An engem dovun ass e klenge Musée, wou virun allem Fotoen an d'Aarbechtsgeschier vun de Grouwenaarbechter aus verschiddenen Epochen ze gesi sinn.
Operatioun Cornerstone
D'Operatioun Cornerstone war eng Serie vun 12 US-amerikanesche Kärwaffentester, déi tëscht 1988 an 1989 um Nevada Test Site gemaach gouf.
Bertincourt
Bertincourt ass eng franséisch Gemeng am Departement Pas-de-Calais an der Regioun Hauts-de-France.
Operatioun Touchstone
D'Operatioun Touchstone war eng Serie vu 14 US-amerikanesche Kärwaffentester, déi tëscht 1987 an 1988 um Nevada Test Site gemaach gouf.
Willerwald
Willerwald ass eng franséisch Gemeng am Museldepartement an der Regioun Grand Est.
La Chartreuse (Léck)
La Chartreuse ass eng fréier Festung an duerno eng Kasär am Süde vu Léck.
D'Hollänner hunn deemools eng Rei Festunge gebaut oder ëmgebaut, dorënner d'Festung vun Dinant an déi vu Huy, d'Zitadell vun Namouer, d'Zitall vu Léck, déi vu Maastricht, an d'Chartreuse zu Léck. Si hunn ausserdeem d'Stied Tournai, Mons, Ath, Gent, Termonde, Charleroi, Philippeville, Ostende an Diest befestegt.
Den 30. August 1817 huet de Wëllem I. en Arrêté geholl, datt am Süde vu Léck sollt eng Festung gebaut ginn an där 3.000 Mann kéinte stationéiert ginn, mat 150 Kanounen.
Déi Festung sollt um Plateau La Chartreuse um Lieu-dit Péville gebaut ginn.
Den Herzog vu Wellington huet d'Pläng, déi vum hollännesche Genie ausgeschafft goufen, approuvéiert an domat de Bau vun der Festung an d'Weeër geleet. D'Awunner vun der klenger Uertschaft op där Plaz, déi aus 15 Haiser bestanen huet, goufen expropriéiert an 43 ha Wisen, Bongerten a Gäert goufe sou fir d'Festung zu Verfügung gestallt.
Mat dem Bau gouf am Hierscht 1817 ugefaangen an 1823 stoung eng fuschnei Festung do, déi allen Norme vun där Zäit ensprach huet, mat all Noutwennegem a Kamoudheeten déi gebraucht goufen. Sou gouf et Wunnengsbléck, Büroen, Arsenaler, Magasénger, Polvermagasénger, Kichen, Bäckerei, eng Infirmerie asw. Dat Ganzt hat déi Zäit ëm déi 2.500.000 Gulde kascht.
D'Festung huet ni eng grouss Leeschtung bruecht. Déi eenzeg Kanouneschëss, déi se lassgelooss hat, waren, wéi bei der belscher Revolutioun déi Lécker déi schwaach hollännesch Garnisoun iwwerfall an d'Festung besat hunn. Dobäi hate se 39 Kanounen, 80 Ënnersätz fir d'Kanounen, a fir 500.000 Gulden gosse Kanounekugelen an d'Täsch gestach.
Wéi géint 1865 Kanoune mat gedréintem Laf an de Gebrauch koume konnt d'Festung hir Verdeedegungszwecker net méi erfëllen.
Duerch e kinneklechen Arrêté vum 8. Juli 1891 gouf d'Chartreuse als Festung deklasséiert an et gouf eng Kasär draus, an där haaptsächlech den 3. Génie stationéiert war.
Beschreiwung
D'Festung hat d'Form vun engem Fënnefeck mat zwou Fronten zur Säit vun der Stad, an dräi Fronten no Süden op d'Land eraus. Op all Eck stounge Bastiounen déi e Schossfeld op d'Faubourgen Amercoeur an Outremeuse haten an op déi direkt Ëmgéigend vun der Festung.
Dréche Grief hunn déi verschidde Festungsdeeler vunenee getrennt. Ëm dat Ganzt louch eng Festungsmauer an e Glacis.
Dräi hëlze Brécken an en ettlech Ausfalpaarten, Trapen a Galerien hunn et de Verdeedeger erlaabt fir séier iwwerall hinzekomme wou et néideg war.
Haaptreduit
Den Haaptreduit huet aus dräi Gebaier bestanen, mat Kelleren, an zwéi Wunnengsniveauen. Nodeem en Ugräifer all déi baussenzeg Anlage mat de Bastiounen a Courtinen iwwerwonnen an d'Haaptrankmauer besat hat, huet en nach missen den Haaptreduit anhuele fir Meeschter op der Plaz ze sinn. Déi bannenzeg Dispositioun vun de Kummeren mam Numm Wellingtonkummeren, léisst gutt d'Verdeedegungszwecker erkennen. Déi baussenzeg Mauere sinn e gudde Meter déck, grad sou wéi d'Verwëllef. D'Fënsterbänke waren sou gebaut datt se als Opleeër fir d'Muskéite konnte gebraucht ginn an an de Säitewänn vun de Fënstere ware Schlitzer an déi eng duebel Rei Madrille konnt gestach ginn, déi dertëscht mat Buedem konnten opgefëllt ginn, fir se ze verbarrikadéieren. D'Gäng waren sou ugeluecht datt d'Verdeedeger séier vun enger Plaz op déi aner konnte kommen, ausserdeem bestoung d'Méiglechkeet fir Kanounen op dem éischten Niveau opzestellen.
Renoir (Film)
Renoir ass e franséisch Film vum Gilles Bourdos aus dem Joer 2015 nom Buch Le tableau amoureux vum Jacques Renoir.
Ëm wat geet et am Film?
De Film erzielt wéi déi jonk Andrée Heuschling dem Pierre-Auguste Renoir säi Modell gëtt a wéi si dem Renoir säi Jong Jean kenne léiert…
Serie 11 SNCB
D'Lokomotive vun der Serie 11 sinn Elektrolocke vun der SNCB déi 1985-1986 kaaft goufe fir mat den InterCity Zich tëscht Amsterdam a Bréissel ze fueren.
Si kënnen ënner der belscher an hollännescher Catenaire fueren.
Curtis Hanson
De Curtis Lee Hanson, gebuer de 24. Mäerz 1945 zu Reno, am Nevada, a gestuerwen den 20. September 2016 zu Hollywood Hills, a Kalifornien, war en US-amerikanesche Regisseur, Dréibuchauteur a Filmproduzent.
Nodeems en als Dréibuchauteur fir Regisseure wéi de Roger Corman an de Samuel Fuller geschafft huet, huet hien e puer Horrorfilmer an Thriller mat klengem Budget gedréint, dorënner Bad Influence, The Hand That Rocks the Cradle an The River Wild (mat der Meryl Streep).
Och 8 Mile (2002), d'Verfilmung vum Rapper Eminem sengem Liewen, hat e Succès beim Publlikum.
Messier 96
De Messier 96 (och NGC 3368 genannt) ass eng 9,3 mag hell Spiralgalaxis mat enger Flächenausdeenung vu 7,8' × 5,3' am Stärebild Leo. De Messier 96 gouf den 20. Mäerz 1781 vum franséischen Astronom Pierre Méchain entdeckt.
Sebastian Kurz
De Sebastian Kurz, gebuer de 27. August 1986 zu Wien, ass en éisträichesche Politiker (ÖVP). Hie war vum 18. Dezember 2017 bis den 28. Mee 2019, an dunn nees vum 7. Januar 2020 bis den 9. Oktober 2021, Bundeskanzler vun der Republik Éisträich. Zanter dem Mee 2017 ass hien och Parteipresident um nationale Plang (Bundesparteiobmann) vun der ÖVP.
Carl Zeiss
De Carl Zeiß, méi spéit Carl Zeiss, gebuer den 11. September 1816 zu Weimar a gestuerwen den 3. Dezember 1888 zu Jena, war en däitsche Mecanicien a Produzent vun optesche Lënsen. Hien huet d'Firma Carl Zeiss Jena gegrënnt, déi haut nach als Carl Zeiss AG existéiert a virufiert, optesch Apparater ze produzéieren.
Sebastian Kurz
Carrière
De Sebastian Kurz war zanter 2003 u Member a vun 2009 bis 2017 nationale President vun der Jugendorganisatioun vun der ÖVP, der JVP; vun 2010 bis 2011 Member vum Wiener Gemengerot a Landtag, an 2013 kuerz Deputéierte vum Nationalrot. Vun 2011 bis 2013 war hie Staatssekretär fir Integratioun a vun 2013 bis 2017 Minister fir europäesch an international Affären.
Carl Zeiss
An den 1840er Joren huet de Carl Zeiss zu Jena seng Carrière als Lënseschlëffer ugefaangen. Am Ufank goufe se nëmme fir Mikroskoper benotzt, ma mat der Entwécklung vun der Fotografie huet de Carl Zeiss ëmmer méi och qualitativ héich Lënse fir Fotoapparater gebaut.
1886 huet hie mam Physiker Ernst Abbe a mam Glasmécher a Cheemiker Otto Schott zesummegeschafft, fir eng nei Zort Glas z'entwéckele fir Mikroskoper, mat engem sougenannten apochromateschen Objektiv.
Sebastian Kurz
Carrière
De 27. Mee 2019 huet d'Parlament him d'Vertrauen entzunn. Bei den Neiwalen am September 2019 war de Kurz Spëtzekandidat vu senger Partei, an dës gouf déi stäerkst Partei am Parlament. De 7. Januar 2020 gouf de Sebastian Kurz op en Neits Kanzler vun enger OVP-GRÜNE-Koalitiounsregierung.
Den 9. Oktober 2021 ass hien zeréckgetrueden, nodeems Korruptiounsvirwërf géint hien opkomm waren an d'Oppositioun am Parlament e Mësstrauensvott géint hien ugekënnegt hat. Hien ass zanterdeem nees normalen Deputéierten.
Operatioun Cresset
D'Operatioun Cresset war eng Serie vun 23 US-amerikanesche Kärwaffentester, déi tëscht 1977 an 1978 um Nevada Test Site gemaach gouf.
(163899) 2003 SD220
Den (163899) 2003 SD220 ass en äerdnoen Asteroid, deen d'Äerdbunn kräizt an deem säi Perihel bannenzeg der Venusbunn läit. Hie gouf 2003 SD220 genannt a gouf den 23. September 2003 am Kader vum LONEOS-Projet entdeckt.
Beugnâtre
Beugnâtre ass eng franséisch Gemeng am Departement Pas-de-Calais an der Regioun Hauts-de-France.
Alphonse Kemp
De Joseph Henri Alphonse Kemp, gebuer de 4. Juni 1872 an der Stad Lëtzebuerg a gestuerwen de 27. Juli 1950, war e lëtzebuergeschen Architekt.
Projet
1911 huet de Kemp der Regierung e Projet proposéiert, fir d'Uelzecht ëmzeleeden. Se sollt vum Gronn aus duerch en Tunnel ënnert dem Rummplateau erduerch gefouert ginn, fir sou e Waasserkraaftwierk z'alimentéieren. Am Pafendall beim Hondhaus wier se dann erëm an hiert Bett zeréck gelaf.
D'Flossbett hätt sollen an e Boulevard ëmgebaut ginn, mat reservéierte Spuere fir den Tram a Gidderzich. Op der Héicht vum Sichenhaff hat de Kemp eng Rangéiergare an den Uschloss un de Stater Tram grad ewéi un de Chareli virgesinn.
Well de Projet als ze vill utopesch ugesi gouf, ass en net realiséiert ginn.
Geliebte weiße Maus
Geliebte weiße Maus ass en däitsche Film vum Gottfried Kolditz aus dem Joer 1964.
Ëm wat geet et am Film?
D'Helene muss all Dag mat hirem Scooter iwwer eng Kräizung fueren op där de Polizist Fritz de Verkéier reegelt. Si huet sech an de flotte Polizist verkuckt a weess awer net datt de Fritz och en A op si geworf huet…
Sarreguemines
Sarreguemines ass eng franséisch Gemeng am Museldepartement a Loutrengen.
Atert-Pad
Den , offiziell sentier pédestre national de l'Attert, ass ee vun den nationale Wanderweeër zu Lëtzebuerg.
Streck
De Pad ass 51,89 km laang a féiert vu Roumecht op Miersch. Den déifste Punkt (226 m) ass zu Miersch an den héchsten (488 m) zu Pärel.
E féiert laanscht oder duerch follgend Uertschaften: Roumecht, Wolwen, Pärel, Holz, Rued, Lannen, Réiden op der Atert, Nidderpallen, Räichel, Iewerleng, Useldeng, Bëschdref, Gréiweknapp, Bruch, Kuelbecherhaff, Hunnebuer, Miersch.
Informatiounspanneaue stinn zu Roumecht, Réiden op der Atert, Useldeng, Miersch.
AVL-Linn 13
D'AVL-Linn 13 ass eng Buslinn vun de Stater Bussen. Se fiert zanter dem 13. Dezember 2020 um Trajet Zéisseng, Boy Konen - Kuelebierg - Gaasperech - Gare - Stad - Belair - Centre hospitalier an zeréck.
D'Linn gëtt mat Elektro- oder Elektro-Hybridbussen assuréiert. Um Terminus beim Centre hospitalier ass eng Opluetstatioun wou d'Bussen nees opgeluede ginn.
Halten op der Linn 13
(D'Nimm vun den Halte si sou uginn, wéi se am offizielle Fuerplang publizéiert sinn.)
Entwécklung vun der Linn 13
Mat der selwechter Linnen-Nummer goufe follgend Trajete gefuer:
Se hat 13 Halten um Aller an och um Retour an ass vu méindes bis samschdes all 15 Minutten a sonndes all hallef Stonn gefuer.
Alan Ladd
Den Alan Ladd, gebuer als Alan Walbridge Ladd den 3. September 1913 zu Hot Springs a gestuerwen den 29. Januar 1964 zu Palm Springs a Kalifornien, war en US-amerikanesche Schauspiller.
Zu sengen interessante Filmer ziele Film Noiren, wéi The Glass Key (1942) vum Stuart Heisler mat der Veronica Lake a The Blue Dahlia (1946) vum George Marshall och mat der Veronica Lake. Säi bedeitendste Film ass de Western Shane aus dem Joer 1953 vum George Stevens mat der Jean Arthur an dem Van Heflin.
Gemeng Nidderkäerjeng
D'Gemeng Nidderkäerjeng war bis Enn 2011 eng lëtzebuergesch Gemeng am Kanton Capellen. Haaptuert war d'Uertschaft Nidderkäerjeng.
Si huet op den 1. Januar 2012 mat der Gemeng Kënzeg zu der Gemeng Käerjeng fusionéiert.
Fusioun mat Kënzeg zu der Gemeng Käerjeng
Den 18. Mee 2010 huet de Käerjenger Gemengerot, dee selwechten Dag wéi dee vun der Gemeng Kënzeg, engem Accord zu enger Fusioun tëscht deenen zwou Gemengen zougestëmmt. Bei engem Referendum, de 5. Dezember 2010 hunn an den zwou Gemengen eng Majoritéit vun de Wieler sech fir eng Fusioun ausgeschwat (58 % zu Nidderkäerjeng, 56,17 Prozent zu Kënzeg). Deemno konnt d'Fusioun den 1. Januar 2012 rechtsgëlteg ginn.
Spencer Gordon Bennet
De Spencer Gordon Bennet, gebuer de 5. Januar 1893 zu Brooklyn a gestuerwen den 8. Oktober 1987 zu Santa Monica a Kalifornien, war en US-amerikanesche Filmregisseur a Filmproduzent.
De Bennet huet haaptsächlech B-Movies a Serials gedréint.
Menzel 1
Menzel 1, ofgekierzt Mz 1, ass e planetareschen Niwwel am Stärebild Norma. E läit ronn 3.400 Liichtjoer vun eis ewech.
Den Niwwel gouf 1922 vum Donald Howard Menzel op Fotoe vum Bruce-24-Inch-Teleskop op der Baussestatioun vum Harvard-College-Observatoire zu Arequipa am Peru entdeckt. Trotz senger héijer Hellegkeet gouf en zimmlech rar ënnersicht. E Modell erkläert seng Struktur unhand vun der Projektioun vun enger dräidimensionaler Sandauer-fërmeger Enveloppe mat enger Dicht déi vun der Taille bis zu de Polen ofhëlt. Mat enger radialer Ausdehnungsvitesse vun 23 km/s gëtt säin Alter op 4.500 bis 10.000 Joer geschat. Et geet ee beim Zentralstär, e wäissen Zwerg vun 0,63 ± 0.05 M⊙ aus.
Weider publizéiert Observatioune stame vun 1988, eng H2-Emissioun bei 2,12 µm, vun 1992, mat Linnefilter an Hα an OIII, a vun 2010, mam Spitzer-Weltraumteleskop bei Wellenlängte vun 3,6 µm bis 8 µm.
(136108) Haumea
Den (136108) Haumea (Symbol:, oder 2003 EL61) ass en Zwergplanéit vun der Plutoiden-Ënnerklass an zielt zu de gréisste bis elo bekannten Objeten an der Kuiperceinture. Den Asteroid gouf engersäits am Joer 2006 zu de Cubewanoe gezielt, an anerersäits méi spéit an enger méiglecher 7:12-Resonanz mam Neptun gesinn. Wéinst der séierer Rotatioun huet den Objet mat engem Equatorduerchmiesser vu ronn 1900 km an engem Ofstand vun de Pole vun nëmme ronn 1000 km eng staark ellipsoid Form.
Entdeckung
D'Entdeckung vum Haumea gouf den 28. Juli 2005 vun den Astronome J. L. Ortiz, F. J. Aceituno an dem P. Santos Sanz vum Sierra Nevada Observatoire a Spuenien no enger neier Auswäertung vu Fotoe vum 7. Mäerz 2003 bekanntgemaach, nodeem den 20. Juli 2005 d'Aarbechtsgrupp vum Mike Brown um Caltech an den USA bei enger Konferenz iwwer den Objet diskutéiert hat. D'Observatioune vum Ortiz ware mat engem normale Schmidt-Cassegrain-Teleskop an engem Haaptspigel vu 35 cm Duerchmiesser gemaach ginn, wéi et och vun Amateurastronome benotzt gëtt. D'Grupp konnt den Objet ufanks nëmmen dräi Deeg laang observéieren. Spéider konnt den Objet op Archivbiller fonnt ginn, dorënner op Biller vum Palomar Observatory Sky Survey vum Joer 1955. Duerch déi zousätzlech Date war eng sécher Bunnbestëmmung méiglech, sou datt d'Entdeckung den 28. Juli 2005 bekannt gemaach gouf. Wéinst der Skepsis, déi doduerch gemaach gouf, datt d'Ortiz-Grupp virun der gemellter Entdeckung d'Observatiounsdate vun der Grupp ëm de Mike Brown aus dem Internet erofgelueden an ausgewäert hat, ouni dorop hinzeweisen, hat de Minor Planet Center d'Entdeckernimm virleefeg aus senger Lëscht geläscht an hat de Sierra Nevada Observatoire agesat.
Kontrovers ëm d'Entdeckung
De Mike Brown, den Chad Trujillo an den David Rabinowitz vum California Institute of Technology haten den Objet den 28. Dezember 2004 um Palomar-Observatoire fonnt. D'Aarbechtsgrupp ëm de Mike Brown hat fir den Objet déi inoffiziell Aarbechtsbezeechnung "Santa" benotzt. Wéinst de spueneschen Astronomen hirer Publikatioun vun der Entdeckung vum Haumea (ex. 2003 EL61), huet d'Grupp ëm de Brown d'Entdeckung vun de béiden nach méi groussen transneptuneschen Objeten (136199) Eris (ex. 2003 UB313, Xena) an (136472) Makemake (ex. 2005 FY9) nëmmen e puer Stonne méi spéit op enger Pressekonferenz bekannt gemaach.
Arrondissementer am Departement Yvelines
Den Departement Yvelines besteet aus véier Arrondissementer.
(136108) Haumea
Kontrovers ëm d'Entdeckung
De Brown a seng Grupp hunn ufanks den Ortiz et al. als Éischtentdecker vum (136108) Haumea unerkannt, bis et sech erausgestallt huet, datt den Ortiz et al. op ëffentlech zougänglech Teleskop-Logdate vun der Grupp Brown, am Internet zougegraff hat. Wärend de Virworf am Raum stoung, datt déi spuenesch Grupp den Objet eréischt mat Hëllef vun deenen Daten op hire Fotoen aus dem Joer 2003 fonnt haten, huet den Ortiz verséchert, nëmmen iwwerpréift ze hunn, ob et sech bei deem ënner dem Aarbechtsnumm K40506A ugekënnegtem Objet vum Brown et al. ëm de selwechten Himmelskierper wéi deen dee seng Grupp onofhängeg dovu fonnt hat, géif handelen. Dem Brown seng Grupp huet dorophinn der Grupp ëm den Ortiz e Verstouss géint d'Reegele vun der Wëssenschaftsethik virgeworf an huet vum Minor Planet Center (MPC) verlaangt, dem Ortiz et al. de Status vun der Éischtentdeckung ofzeerkennen.
Arrondissementer am Departement Yvelines
Déi véier Ënnerprefecturë sinn: Versailles, Mantes-la-Jolie, Rambouillet, Saint-Germain-en-Laye.
(136108) Haumea
Kontrovers ëm d'Entdeckung
D'Kontrovers geet dorop zeréck, datt no den unerkannte Reegele vun der I.A.U. d'Entdeckung vun engem Asteroid oder Zwergplanéit deenen Observateueren zougesprach gëtt, déi als éischt genuch Positiounsmoossen un den MPC iwwermëttelen, mat deenen een d'Ëmlafbunn vum Objet am Sonnesystem genee bestëmme kann. Zwar hat d'Grupp ëm de Brown den Haumea schonn Enn 2004 fonnt, awer d'Entdeckung geheim gehalen. D'Grupp ëm den Ortiz dogéint, huet hir Observatiounen den 28. Juli 2005 dem MPC matgedeelt. De Sierra Nevada Observatoire gëtt dofir vum MPC als Entdecker gefouert.
Arrondissementer am Departement Yvelines
D'Arrondissementer sinn:
(136108) Haumea
Numm
De 17. September 2008 krut den 2003 EL61 vun der Internationaler Astronomescher Unioun no engem Virschlag vum Brown den Numm vun der hawaiiescher Gëttin Haumea. De selwechten Ament gouf den Haumea och als de fënneften Zwergplanéit vum Sonnesystem unerkannt a sou och als de véierte Plutoid. Den Nummvirschlag vum Ortiz war Ataecina, nom Numm vun enger virréimescher Gottheet op der Ibeerescher Hallefinsel. Anescht wéi den (134340) Pluto oder (1) Ceres huet den (136108) Haumea, wéi déi meescht Zwergplanéiten, keen offiziellt Astronomescht Symbol.
Ëmlafbunn
Den Haumea leeft op enger elliptescher Ëmlafbunn a ronn 285 Joer a 6 Méint ëm d'Sonn. De Perihel ass ongeféier 35 AE vun der Sonn ewech, an den Aphel ronn 51½ AE. De Perihel duerchleeft hien nees am Summer 2133. Am Ament ass den Himmelskierper 50,6 AE vun der Sonn ewech. Den Orbit steet ongeféier 28,2° schréi zu der Ekliptik.
Gréisst an Zesummesetzung
Aus der Ëmlafbeweegung vum gréissere Mound Hiʻiaka (kuckt ënnen) konnten d'Moosse vum Haumea mat grousser Genauegkeet op kg bestëmmt ginn ., wat 30 Prozent vun der Mass vum Pluto entsprécht. D'Mass vum Hiʻiaka gouf mat kg berechent. Aus dem observéierte Liichtbou ergëtt sech, datt den Haumea an nëmmen 3,91534 Stonnen ëm déi eegen Achs rotéiert, an domat méi séier wéi iergendeen anere bekannten Objet am Sonnesystem mat enger Gréisst iwwer 100 km ass. Aus dem Liichtbou kann ee weider op d'Form vun engem dräiachsege Jacobi-Ellipsoid mat Achse vun 1920 km × 1540 km × 990 km schléissen.
Déi séier Rotatioun vum Haumea gëtt mat der Kollisioun vun zwéi Zwergplanéiten erkläert. Deemno soll den ufänglechen Himmelskierper mat ebgem ronn 1000 km groussen Objet kollidéiert sinn. Duerch den Zesummestouss gouf e Groussdeel vum Äismantel ewechgesprengt, woufir den Haumea eng däitlech méi héich Dicht wéi aner Objete vun der Kuiperceinture huet. Aus de Brochstécker vun der Kollisioun entstoungen net nëmmen déi béid Mounden, mä och nach méi kleng Objeten, déi mam Haumea zesummen eng Famill vun Himmelskierper bilden. Déi visuell Magnitude ass wärend der Oppositioun 17,3m.
Mounden
Observatioune mat adaptiver Optik um Keck-Observatoire hu gewisen, datt den Haumea vun zwéi Mounden ëmkreest gëtt. De méi groussen dovun, den Hiʻiaka, leeft bei enger Bunnexzentrizitéit vun 0,0513 am mëttleren Ofstand vun 49.880 km a ronn 49,5 Deeg ëm den Zwergplanéit. De méi klengen, Namaka, huet eng Distanz vun 25.657 km, seng Ëmlafzeit dauert 18,3 Deeg. D'Orbiter vun de Mounde sinn ongeféier 13° géint enee verkippt, hir Masse gi mat kg respektiv  kg uginn.
An der hawaiiescher Mythologie sinn den Hiʻiaka an den Namaka d'Duechtere vun der Fruchtbarkeetsgëttin Haumea, déi aus verschiddene Kierperdeeler vun hirer Mamm stamen. D'Nimm vun de Mounde weise sou op hir ugeholle Genesis als Brochstécker vum Haumea hinn.
Fuerschung
No der Entdeckung huet sech den Haumea op Fotoe bis an d'Joer 1955 zeréckdatéiere gelooss a sou konnt seng Ëmlafbunn relativ genee berechent ginn. Zanterhier gouf den Objet mat verschiddene Weltraum- souwéi äerdbaséierten Teleskopen observéiert, am Ganze bis elo 1372-mol. (Stand Sept. 2016)
Um Spaweck
. . Kuiper-belt Object Was Broken up by Massive Impact 4.5 Billion Years Ago, Study Shows, Pressemitteilung des Caltech vom 14. März 2007.
Giro Rosa 2001
Déi '''12. Editioun vum Giro Rosa''' gouf vum 1. bis de 15. Juli 2001 gefuer.
Guido Pizarro
De Guido Pizarro ass e chileeneschen Astronom an Asteroidenentdecker.
Am Zäitraum vun 1979 bis 1996 hat hien um La-Silla-Observatoire aacht Asteroiden entdeckt, déi meescht dovun zesumme mam Eric Walter Elst.
Hien ass och Matentdecker vum Asteroid (7968) Elst-Pizarro, deen e koméitenaartegt Verhalen weist an dofir och mat der Nummer 133P/Elst-Pizarro gefouert gëtt.
Éierunge
Den Asteroid (4609) Pizarro gouf no him a sengem Brudder Oscar genannt, mat deem hien um La-Silla-Observatoire zesumme schafft.
Ai margini della metropoli
Ai margini della metropoli ass en italieenesche Film vum Carlo Lizzani, aus dem Joer 1953.
Ëm wat geet et am Film?
De Mario Ilari, e jonke Mann ouni Aarbecht, gëtt verdächtegt eng jonk Fra ermuert ze hunn. Hie behaapt awer hie wier onschëlleg. Den Affekot Roberto Martini versicht dem Mario seng Onschold ze beweisen...
Bliesbruck
Bliesbruck ass eng franséisch Gemeng am Museldepartement an der Regioun Grand Est.
Coupe de France am Vëlossport 2016
Déi 25. Editioun vun der Coupe de France am Vëlossport huet den 31. Januar 2016 mam Grand Prix d'ouverture La Marseillaise ugefaangen a geet den 2. Oktober mam Tour de Vendée op en Enn. Am Verglach zum Joer virdrun huet am Kalenner näischt geännert.
Individuell
D'Klassement gëtt duerch d'Additioun vun de Punkten opgestallt. D'Coureuren ënner 25 Joer fuere fir d'Klassement vum beschte Jonken.
Operatioun Crossroads
D'Operatioun Crossroads war déi zweet Serie vun US-amerikanesche Kärwaffentester, déi am Summer 1946 um Bikini-Atoll (Pacific Proving Grounds) gemaach gouf. Et goufen zwéin Tester gemaach mat engem TNT-Equivalent vun 23 Kilotonnen.
Coupe de France am Vëlossport 2016
Ekippeklassement
D'Ekippeklassement fir all Ekipp gëtt duerch d'Additioun vun de Plaze vun den dräi beschte Coureuren an der Ekipp zesummegerechent. D'Ekipp mat dem niddregsten Total kritt dann 12 Punkten, déi zweet kritt der néng, déi drëtt aacht an da sou weider bis déi néngt déi nach zwéi Punkte kritt. Nëmmen déi franséisch Ekippe komme fir d'Ekippeklassement a Fro.
Beugny
Beugny ass eng franséisch Gemeng am Departement Pas-de-Calais an der Regioun Hauts-de-France.
Schwaarzkifer zu Bierschbech
De Bam gouf den 29. Mäerz 1974 op den Inventaire supplémentaire des monuments nationaux gesat. 2002 koum en op d'Lëscht vun de bemierkenswäerte Beem zu Lëtzebuerg. ,
Ëm 2000 gouf en Diameter, op Broschthéicht, vun 0.91 m bei enger Gréisst vun 21 m gemooss.
Marcel Duchamp
Den Henri-Robert-Marcel Duchamp, gebuer den 28. Juli 1887 zu Blainville-Crevon a gestuerwen den 2. Oktober 1968 zu Neuilly-sur-Seine, war e franséisch-amerikanesche Moler an Objetskënschtler. Hien ass Matgrënner vun der Konzeptkonscht (concept(ual) art) an huet zum Dadaismus a Surrealismus bäigedroen.
An den Ufanksjoren huet hie sech mam Impressionismus an Expressionismus auserneegesat an éischt Vezrsich am Kubismus gemaach (z. B. Nu descendant un escalier no.2, dee vum Eadweard Muybridge senger Fotoserie Woman walking downstairs inspiréiert ass, an deen zu New York bei der Armory Show 1913 grousse Succès hat).
Wéi e mam Constantin Brâncuși a mam Fernand Léger am Hierscht 1912 de Salon de l'aviation am Grand Palais zu Paräis besiche war, huet e fonnt, datt d'Molerei ewell um Enn wier, an den Design vun technesche Saachen (z. B. e Probeller) net duerch Molerei z'iwwertreffe wier. Hien huet doroppshin säin éischt Objet trouvé zur Konscht erhuewen, Roue de bicyclette (effektiv e Rad vun engem Vëlo). Et koumen no: Portes-bouteilles (1914, e Gestell, fir eidel Fläschen ofdrëpsen ze loossen) a Fontaine (1917, e Pissoir, den héije Wee gestallt).
Am Juni 1915 goung hien op New York, wou en 1916 mat Aneren d'Society of Independent Artists gegrënnt huet an 1917 mam Henri-Pierre Roché a mam Beatrice Wood déi dadaistesch Publikatioun The Blind Man erausginn huet.
Schwaarzkifer zu Bierschbech
2015 gouf de Bam wéinst enger méiglecher Gefor fir de Stroosseverkéier ewechgeholl.
Geschicht
An der éischter Hallschent vum 19. Joerhonnert hat den Notaire Michel Clement sech zu Bierschbech eng Villa gebaut a ronderëm e Park amenagéiere geloss. D'Schwaarzkifer war also ronn 165 Joer al wéi s'emgehae gouf.
Marcel Duchamp
1919 koum en nees op Paräis, wou en d'Membere vum dadaisteschen Dichterzerkel André Breton, de Louis Aragon, de Paul Éluard, de Philippe Soupault an de Jacques Rigaut kennegeléiert huet. En anert bekannt Bild vun him, L.H.O.O.Q., eng Reproduktioun vun der Mona Lisa, där en e Schnurres opgemoolt huet, ass aus där Zäit, sou wéi och Why not Sneeze, Rose Sélavy?, 152 marbers Zockerwierfelen an engem Vullekäfeg.
Schwaarzkifer zu Bierschbech
Geschicht
D'Proprietéit huet e puermol de Besëtzer gewiesselt, ier se vun der leschter Besëtzerin un d'Blannevereenegung verierft gouf. 1972 sinn déi éischt Blann an d'Heem agezunn. Zanterhier gouf d'Villa e puermol ëmgebaut an nei Gebaier koumen derbäi. Haut (2016) sinn en Altersheem an e Foyer fir blann Leit am Komplex ënnerbruecht.
Marcel Duchamp
1942 ass den Duchamp wéinst dem Zweete Weltkrich nees op New York geplënnert, wou en ë. a. mam André Breton an Aneren d'Austellung First Papers of Surrealism an der Whitelaw Reid Mansion organiséiert huet, an an där en aus Ficelle e risege Spaweck installéiert huet. Dat selwecht Joer huet hien de surrealistesche Magazine VVV matgegrënnt.
Frolois
Geographie
Frolois läit op engem nidregge Plateau deen am Süden an den Dall vum Madon offält, deen och déi ganz westlech Grenz mat den Nopeschgemengen Xeuilley, Pierreville a Bainville-sur-Madon mécht.
Schwaarzkifer zu Bierschbech
Geschicht
Am Park stoung bis 2001 e Käschtebam (Aesculus hippocastanum) mam selwechten Alter wéi d'Schwaarzkifer. Et war geplangt de Käschtebam 2002 op d'Lëscht vun de bemierkenswäerte Beem zu Lëtzebuerg ze setzen. De Bam gouf awer 2001 ouni erkennbare Grond ewechgeholl.
Hanns Lothar
Den Hanns Lothar, gebuer als Hans Lothar Neutze den 10. Abrëll 1929 zu Hannover a gestuerwen den 11. Mäerz 1967 zu Hamburg, war en däitsche Schauspiller.
Den Hanns Lothar war de Brudder vun de Schauspiller Günther Neutze an Horst Michael Neutze an de Papp vun der Schauspillerin Susanne Lothar.
Deadpool
Den Deadpool, alias de Wade Wilson, ass e fiktive Personnage, deen an de Comic-Bicher vu Marvel Comics virkënnt. Hiren alleréischten Optrëtt hat d'Figur am Comic-Heft New Mutants #98 vum Rob Liefeld a Fabian Nicieza, dat den 10. Februar 1991 verëffentlecht gouf. Spéider gouf dunn eng eege Comic-Rei gegrënnt.
Draco-Zwerggalaxis
D'Draco-Zwerggalaxis ass eng elliptesch Zwerggalaxis, gehéiert zu der lokaler Grupp an ass e Begleeder vun der Mëllechstrooss op enger Distanz vun 280.000 Liichtjoer. D'Zuel vun de Stären an der Draco-Zwerggalaxis gëtt op ongeféier dräi Millioune geschat. Si gouf vum Albert G. Wilson um Lowell-Observatoire am Joer 1954 entdeckt. Hiren Numm leet sech vun hirer Positioun of, well si am Stärebild Draco (Draach) steet.
Deadpool
Den Deadpool ass dofir bekannt, datt hien déi véiert Mauer, déi de Lieser vun de Comic-Figuren trennt, iwwerwannen a sech direkt un de Lieser riichte kann. Dat an de Fait, datt hien déi ganzen Zäit witzeg Spréch rappt an d'Handlung kommentéiert, dréit dozou bäi, datt hien och nach als de Merc with a Mouth bekannt ass.
Nieft senger eegener Comic-Rei daucht den Deadpool och an anere Medien op. Sou gëtt et zwéi Filmer, Deadpool (2016) an Deadpool 2 (2018), an och e Videospill Deadpool.
Draco-Zwerggalaxis
D'Galaxis gouf vum Walter Baade, der Henrietta Hill Swope an dem Paul William Hodge an de Joren 1961 resp. 1964 op verännerlech Stären ënnersicht. Dobäi goufe méi wéi 260 Stären als verännerlech identifizéiert. Bis op 5 Stäre waren déi all vum Typ RR Lyrae. Fir hir Observatiounen hu si den Oschin-Schmidt Teleskop vum Palomar-Observatoire benotzt.
Deadpool
Comic-Geschicht
Ursprénglech vum Rob Liefeld als béise Géigespiller geschaf, ass den Deadpool déi éischt Kéier iwwerhaapt 1991 am Comic-Heft New Mutants #98 an Zesummenaarbecht mam Fabian Nicieza opgetaucht. Wéinst sengem Glach mat der DC-Figur Deathstroke The Terminator (alias Slade Wilson) aus dem Comic New Teen Titans, soll den Nicieza als Referenz op dësen de biergerlechen Numm vun der Figur, Wade Wilson, virgeschloen hunn. Dono hat hie reegelméisseg Optrëtter als béise Géigespiller an der Serie X-Force.
Draco-Zwerggalaxis
Nei Ënnersich vun der Draco-Zwerggalaxis hunn eng héich Vitessdispersioun bis wäit no baussen, souwéi e grousst Mass-Liicht-Verhältnes gewisen a leeën no, datt ëm d'Galaxis e groussen Halo aus donkeler Matière ass, déi d'Gréisst vum visuellen Deel iwwertreffen däerft. D'Draco-Zwerggalaxis kéint an Zukunft weider en interessante Fuerschungsobjet bleiwen a kéint Opschloss iwwer d'Natur vun donkeler Matière liwweren.
Deadpool
Comic-Geschicht
Den 10. August 1993 ass dunn déi éischt Mini-Serie mam Deadpool erauskomm: Deadpool: The Circle Chase gouf vum Fabian Nicieza geschriwwen a vum Joe Madureira gezeechent. Eng zweet Mini-Serie, Deadpool: Sins of the Past, vum Auteur Mark Waid a vum Zeechner Ian Churchill, ass 1994 erauskomm.
1997 gouf du schliisslech eng undauernd Comic-Serie mam Titel Deadpool gegrënnt, déi am Ufank vum Joe Kelly geschriwwen a vum Ed McGuinness gezeechent gouf. Mat där Rei huet den Deadpool ugefaange sech vun engem renge Killer an eng Persoun z'entwéckelen, déi och mol probéiert, aner Mënschen ze retten. Dobäi ass vill méi eng humorvoll Stëmmung am Comic opkomm. Och déi haut nach bekannten Niewefigure Weasel, säi beschte Frënd, a seng Prisonéiesch Blind Al, déi gläichzäiteg och e bëssen eng Mammeroll am Deadpool sengem Liewen iwwerhëlt, goufen dunn agefouert. Des Weidere koum och an dëser Comic-Rei dem Deadpool säin Talent, déi véiert Mauer zum Lieser ze duerchbriechen, no an no zum Asaz. Obwuel de Liefeld an de Nicieza de Personnage entworf hunn, gëtt de Kelly als deejéinegen ugesinn, deen d'Figur beim Public populär gemaach huet. Well de Comic ëmmer kuerz virun enger Annulatioun stoung, hunn de Kelly an de McGuiness och net gezéckt, fir wierklech verréckt Iddien am Comic ëmzesetzen, eng Charakteristik, déi d'Deadpool-Comics hautdesdaags nach definéiert. ,
Nodeems dem Kelly säin Nofollger, de Christopher Priest, d'Brieche vun der véierter Mauer sou richteg als Charaktereegenschaft vum Deadpool definéiert hat, gouf se an de Bänn 46 bis 64 erëm ewechgelooss. Nom 69. Heft gouf d'Deadpool-Serie ofgebrach an d'Serie Agent X gouf vun 2002 un erausbruecht mat enger Deadpool-änlecher Haaptfigur. 2004 huet d'Comic-Rei Cable & Deadpool ugefaangen, fir déi iwwer 50 Hefter vum Fabian Nicieza geschriwwe goufen.
Um Enn vun den 2000er Jore sinn dräi weider Deadpool-Reien erauskomm: Deadpool Vol. 2 (2008-2012), Deadpool: Merc with a Mouth (2009-2010) an Deadpool Team Up (2009-2011). ,, An den 2010er Joren ass eng Onmass vun Deadpool-Comics erauskomm, dorënner erëm nei ugefaangen Deadpool-Reien, wéi Deadpool Vol. 3 (2012-2015), oder Niewereien a Mini-Serien, wéi Deadpool Corps (2010-2011), an där den Deadpool sech mat alternative Versioune vu sech zesummendeet, oder Deadpool Kills the Marvel Universe (2011-2012). , ,
Biographie
De Wade Wilson, alias Deadpool, gouf a Kanada gebuer an ass als Weesekand opgewuess. Iwwert säi richtege Gebuertsnumm, seng genau Gebuertsplaz oder seng Elteren ass näischt weider bekannt. Mat 17 Joer ass hien an d'Arméi gaangen, aus där hien awer kuerz drop erëm erausgeheit gouf. Doropshin huet hien decidéiert en Optragskiller ze ginn. D'Identitéit vum Wade Wilson huet hien héchstwahrscheinlech vun engem Typ geklaut, deen de Killer zesumme mat senger Partnerin no engem mësslongenen Optrag gesond gefleegt huet.
Spéider léiert hien d'Vanessa Carlyle kennen, mat deem hien och zesumme kënnt. Net laang dono gëtt de Wilson allerdéngs mat onheelbarem Kriibs diagnostizéiert. Doropshi mécht hie mat senger Frëndin Schluss fir als Testpersoun um sougenannte “Weapon X”-Programm deelzehuelen. Bei dësem konnt de Wilson vu sengem Kriibs geheelt ginn an huet anengems eng Heelfäegkeet, seng nei “Superkraaft”, kritt. Erméiglecht gëtt dat doduerch, datt seng Zelle sech konstant nei forméieren an unuerdnen. Nom Erhale vu senger Heelfäegkeet sollt hien u sech mat anere Leit vum Programm als Zaldoten an engem Team schaffen. Vu datt hien, opgrond vu sengem Charakter, awer net an enger Grupp schaffe konnt, hunn déi Verantwortlech decidéiert hien duerch e luesen a qualvollen Doud am sougenannten "Hospice" z'eliminéieren. Vun dëser Plaz huet de Wilson dann och säi spéidere Spëtznumm "Deadpool" kritt, well den "Dead pool" u sech eng Wett ënnert den zum Doud Verurteelte war, doriwwer wien als éischt géif stierwen. De Wilson konnt säin Doud allerdéngs evitéieren an ass aus dem Hospice entkomm. Hien huet d'Blind Al gefaange geholl an huet erëm do weider gemaach wou e virdrun opgehalen huet: aner Leit ëmbréngen. Dono huet den Deadpool divers Abenteuer erlieft, ënner anerem mat den X-Men, den Avengers, mam Spider-Man oder och mat den Deadpool Corps, enger Grupp vun alternativen Deadpool-Figuren.
Sou erzielt den Deadpool zumindest säi Liewen op der offizieller Websäit vu Marvel.
Charakterzich
Dem Deadpool seng besonneschst Fäegkeet ass wuel, datt hien déi véiert Mauer, déi d'Comic-Figure vum Public trennt, duerchbrieche kann. Weider ass hie sech och bewosst, datt hie just e Personnage aus engem Comic ass. Seng Fäegkeet, duerch déi hie sech direkt un de Lieser riichte kann, a generell einfach seng Gespréichegkeet, déi hien och wärend engem Kampf seele verléiert, dréit dozou bäi, datt hien och nach de Spëtznumm “The Merc with a Mouth” krut. ,
Dobäi huet den Deadpool en onverkennbaren Humor. Sou mécht hien an de Comics och ganz gär Uspillungen op aner Comics oder Comic-Personnagen, meeschtens fir mat hinnen de Geck ze maachen.
Superkraaft a Fäegkeeten
Dem Deadpool seng Superkraaft ass seng Heelfäegkeet. Si erlaabt et him, sech schnell vu schlëmme Verletzungen z'erhuelen a si léisst souguer ganz Kierperdeeler erëm nowuessen. Sou huet hien eng Kéier souguer säi Kapp verluer an et trotzdeem iwwerlieft. Des Weidere beherrscht den Deadpool eng Rëtsch vu verschiddene Kampfkonschten. Dëst stellt hien an de Comics ëmmer erëm mat senge Katanaen ënner Beweis. Hie kann allerdéngs och exzellent mat Schosswaffen ëmgoen, souguer vu Wäitem. Do dobäi kënnt och nach, datt den Deadpool nieft senger Mammesprooch Englesch nach 3 aner Sprooche fléissend schwätzt, an zwar Däitsch, Japanesch a Spuenesch.
Beléiftheet
An der Top-200-Lëscht vun der Zäitschrëft Wizard zu de beschte Comic-Figure vun allen Zäite steet den Deadpool op der 182. Plaz. D'Zäitschrëft Empire placéiert den Deadpool an hirer Top-50-Lëscht op der 45. Positioun an IGN setzt den Deadpool op d'Plaz 31 an hirer Top-100-Lëscht vun de beschte Comic-Figuren. ,
2017 waren och zwee Deadpool-Comics an der Top 100 vun de meescht verkaafte Comic-Bicher an Nordamerika: Despicable Deadpool placéiert sech op Plaz 66 an Deadpool kills the Marvel Universe again op Plaz 100.
Videospiller
Nieft diverse Marvel- an X-Men-Spiller, an deenen den Deadpool virkënnt, ass 2013 och d'Spill Deadpool erauskomm, dat vun High Moon Studios entwéckelt gouf.
François Wenner
De François Wenner, gebuer den 19. Juli 1889 zu Ettelbréck a gestuerwen de 4. Dezember 1965 zu Lëtzebuerg, war e Kolonialverwalter. Hie war vum 11. September 1940 bis den 9. Juni 1944 Kommissar a Gouverneur vun der Provënz Lusambo (haut an der Provënz Kasai) am Belsche Kongo.
Liewen
Ufanks vum Éischte Weltkrich ass de François Wenner an déi Belsch Arméi agetrueden an huet déi Belsch Nationalitéit ugeholl. 1918 gouf hien als Kommandant demobiliséiert. 1919 huet hien an der Belscher Ambassade zu Lëtzebuerg geschafft. De 4. Juli 1920 huet hien ugefaange fir déi kolonial Administratioun ze schaffen. Wéi hien 1928 Besuch vum Kinnek Albert I. vun der Belsch krut, huet dësen ironesch gemengt, de Wenner wier e gréissere Leader wéi de Belsche Kinnek, well de Wenner géif en Territoire kontrolléieren, dee siwemol méi grouss wier wéi d'Belsch.
Wärend der Pende Revolutioun 1931, déi sech géint d'Aarbechtskonditiounen an der Palmueleg-Industrie geriicht huet, ass de Wenner net direkt bei der bluddeger Ënnerdréckung vun der Revolutioun intervenéiert. Hien huet awer als Konschtsammler eng ganz Rei Maske vun de Pende-Bevëlkerung gesammelt, déi haut a verschiddene Muséeën ze gesi sinn.
1946 goung de Wenner an d'Pensioun an huet um Belair gelieft.
Um Spaweck
Am Nationalmusée fir Archeologie, Geschicht a Konscht war vum 8. Abrëll bis de 6. November 2022 eng Ausstellung iwwer d'kolonial Vergaangenheet vu Lëtzebuerg ze gesinn.
Pulligny
Pulligny ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Geographie
Pulligny läit um rietsen Uwänner vum Madon, deen och déi ganz westlech Grenz mat den Nopeschgemenge Pierreville an Autrey mécht.
Robert S. Dietz
De Robert Sinclair Dietz, gebuer de 14. September 1914 a gestuerwen den 19. Mee 1995 war en US-amerikanesche Geophysiker an Ozeanograph, dee bedeitend Undeeler un der Theorie vun de Plackentektonik hat.
Liewen
Den Dietz war Professer fir Geologie an der Arizona State University. Hien an den Harry Hammond Hess hu Pionéieraarbecht bei der Erfuerschung vum Ozeanbuedem gemaach. Wärend hie bei der Scripps Institution of Oceanography beschäftegt war, huet hien d'Natur vun der Hawaii–Emperor-Ketten, déi aus der Hawaii-Midwayinseln-Ketten erausdréckt observéiert, an hat 1953 spekuléiert, datt eppes dës al vulkanesch Bierger no Norde wéi e Fërderband droe misst.
Spéider intresséiert hie sech fir Meteorittenaschléi a war den Éischten, deen d'Sudbury-Becken als Folleg vun engem Aschlag erkannt hat; an hat och weider Aschlagkrater entdeckt.
1988 krut hien Penrose Medail vun der Geological Society of America.
Fred-Welter-Pad
De , offiziell Sentier pédestre national Fred Welter, ass ee vun den nationale Wanderweeër zu Lëtzebuerg.
Streck
De Pad ass 22 km laang a leeft als Circuit vum Scheedgen iwwer Konsdref hannescht op de Scheedgen. Den déifste Punkt (217 m) ass am Mëllerdall an den héchsten (383 m) zu Wuelper (Muerbësch).
E féiert laanscht oder duerch follgend Uertschaften: Scheedgen, Juckefeld, Kalkesbaach, Heeschbech, Bäerdref, Dousterterhaff, Mëllerdall, Konsdref, Wuelper, Scheedgen. Informatiounspanneaue gëtt et um Scheedgen, zu Bäerdref, am Mëllerdall an zu Konsdref.
Giro Rosa 2000
Déi '''11. Editioun vum Giro Rosa''' gouf vum 25. Juni bis den 9. Juli 2000 gefuer.
Blies-Ébersing
Blies-Ébersing ass eng franséisch Gemeng am Museldepartement an der Regioun Grand Est.
Nikloskapell zu Méchelbuch
D'Nikloskapell zu Méchelbuch ass eng kathoulesch Kapell déi zur Par Atertdall Sainte-Claire, zum Dekanat Zentrum an zu der Gemeng Viichten gehéiert.
De Patréiner vun der Kapell ass den hellegen Niklos, deem säi Fest de 6. Dezember gefeiert gëtt.
Se steet zu Méchelbuch op der Kräizung vum CR305 mam CR360, der Haaptkräizung vun der Uertschaft.
Jean-François Theisen
De Jean François (Franz) Theisen, gebuer den 12. Juni 1865 zu Hunchereng a gestuerwen den 3. September 1926 zu Esch-Uelzecht, war e lëtzebuergesche Schoulmeeschter a Politiker.